CELEX: 52021DP0031
Language: sk
Date: 2021-02-09 00:00:00
Title: Rozhodnutie Európskeho parlamentu z 9. februára 2021 o návrhu Európskej centrálnej banky na vymenovanie podpredsedu Rady pre dohľad Európskej centrálnej banky (N9-0080/2020 – C9-0425/2020 – 2020/0910(NLE))

17.11.2021   
            
            
               SK
            
            
               Úradný vestník Európskej únie
            
            
               C 465/172
            
         
      P9_TA(2021)0031
      Európska centrálna banka: vymenovanie podpredsedu Rady pre dohľad
      Rozhodnutie Európskeho parlamentu z 9. februára 2021 o návrhu Európskej centrálnej banky na vymenovanie podpredsedu Rady pre dohľad Európskej centrálnej banky (N9-0080/2020 – C9-0425/2020 – 2020/0910(NLE))
      (Schválenie)
      (2021/C 465/19)
      
         Európsky parlament,
      
      
                  —
               
               
                  so zreteľom na návrh Európskej centrálnej banky z 18. decembra 2020 na vymenovanie podpredsedu Rady pre dohľad Európskej centrálnej banky (C9-0425/2020),
               
            
                  —
               
               
                  so zreteľom na článok 26 ods. 3 nariadenia Rady (EÚ) č. 1024/2013 z 15. októbra 2013, ktorým sa Európska centrálna banka poveruje osobitnými úlohami, pokiaľ ide o politiky týkajúce sa prudenciálneho dohľadu nad úverovými inštitúciami (1),
               
            
                  —
               
               
                  so zreteľom na Medziinštitucionálnu dohodu medzi Európskym parlamentom a Európskou centrálnou bankou o praktických postupoch uplatňovania demokratickej zodpovednosti a vykonávania dohľadu nad plnením úloh, ktorými bola poverená ECB v rámci jednotného mechanizmu dohľadu (2),
               
            
                  —
               
               
                  so zreteľom na svoje uznesenie zo 14. marca 2019 o rodovej rovnováhe pri navrhovaní kandidátov v oblasti hospodárskych a menových záležitostí EÚ (3),
               
            
                  —
               
               
                  so zreteľom na svoje rozhodnutie z 24. novembra 2020 o odporúčaniach Rady o vymenovaní člena Výkonnej rady Európskej centrálnej banky (4),
               
            
                  —
               
               
                  so zreteľom na článok 131 rokovacieho poriadku,
               
            
                  —
               
               
                  so zreteľom na správu Výboru pre hospodárske a menové veci (A9-0007/2021),
               
            
                  A.
               
               
                  keďže v článku 26 ods. 3 nariadenia Rady (EÚ) č. 1024/2013 sa stanovuje, že Európska centrálna banka (ďalej len „ECB“) predloží Európskemu parlamentu návrh na vymenovanie podpredsedu svojej Rady pre dohľad na schválenie;
               
            
                  B.
               
               
                  keďže podpredseda Rady pre dohľad sa musí vybrať spomedzi členov Výkonnej rady ECB;
               
            
                  C.
               
               
                  keďže v článku 26 ods. 2 nariadenia Rady (EÚ) č. 1024/2013 sa stanovuje, že pri vymenúvaní členov Rady pre dohľad v súlade s uvedeným nariadením sa majú dodržiavať zásady rodovej rovnosti, skúsenosti a kvalifikovanosti;
               
            
                  D.
               
               
                  keďže Európska rada 10. decembra 2020 (5) vymenovala Franka Eldersona za člena Výkonnej rady ECB na funkčné obdobie ôsmich rokov od 15. decembra 2020 v súlade s článkom 283 ods. 2 Zmluvy o fungovaní Európskej únie;
               
            
                  E.
               
               
                  keďže v liste z 18. decembra 2020 ECB predložila Európskemu parlamentu návrh na vymenovanie Franka Eldersona za podpredsedu Rady pre dohľad na funkčné obdobie piatich rokov;
               
            
                  F.
               
               
                  keďže Výbor pre hospodárske a menové veci Európskeho parlamentu následne pristúpil k posúdeniu kvalifikácie navrhovaného kandidáta, najmä z hľadiska požiadaviek uvedených v článku 26 ods. 2 a 3 nariadenia Rady (EÚ) č. 1024/2013;
               
            
                  G.
               
               
                  keďže výbor uskutočnil vypočutie navrhovaného kandidáta 25. januára 2021, počas ktorého kandidát predniesol úvodné vyhlásenie a potom odpovedal na otázky členov výboru;
               
            
                  H.
               
               
                  keďže všetky inštitúcie a orgány EÚ a vnútroštátne inštitúcie a orgány by mali zaviesť konkrétne opatrenia na zabezpečenie rodovej rovnováhy;
               
            
                  I.
               
               
                  keďže Výkonná rada ECB v súčasnosti pozostáva zo štyroch mužov a dvoch žien, z ktorých jedna je prezidentkou;
               
            
               
                  1.
               
               
                  udeľuje súhlas s vymenovaním Franka Eldersona za podpredsedu Rady pre dohľad Európskej centrálnej banky;
               
            
               
                  2.
               
               
                  poveruje svojho predsedu, aby postúpil toto rozhodnutie Rade, Komisii, Európskej centrálnej banke a vládam členských štátov.
               
            
         (1)  Ú. v. EÚ L 287, 29.10.2013, s. 63.
      
         (2)  Ú. v. EÚ L 320, 30.11.2013, s. 1.
      
         (3)  Ú. v. EÚ C 23, 21.1.2021, s. 105.
      
         (4)  Prijaté texty, P9_TA(2020)0311.
      
         (5)  Ú. v. EÚ L 420, 14.12.2020, s. 22.